[{"text_idx": "#000001", "text": "Kas sina tead, mis sinu kehas kogu tsu\u0308kli va\u0308ltel tegelikult toimub? Kas oled kursis kui pikk on sinu tsu\u0308kkel, millal toimub ovulatsioon vo\u0303i millal on oodata ja\u0308rgmist menstruatsiooni? Enamasti kiputakse tsu\u0308klile ta\u0308helepanu po\u0308o\u0308rama alles siis, kui soovitakse rasestuda, kuid see ei peaks olema sugugi ainus po\u0303hjus, miks oma tsu\u0308kliga la\u0308hemalt so\u0303braks saada."}, {"text_idx": "#000002", "text": "Alustame algusest \u2013 tsu\u0308kli ja\u0308lgimine, miks ja kuidas?"}, {"text_idx": "#000003", "text": "Tavapa\u0308raselt peaks tsu\u0308kli pikkus ja\u0308a\u0308ma vahemikku 21-35 pa\u0308eva, millest veritsemine ehk menstruatsioon kestab 2-7. Ovulatsioonist annab ma\u0308rku rohkema eritise ilmnemine ning vo\u0303id ka ovulatsiooni ajal kogeda mo\u0303o\u0303dukat, valutut veritsust. Selleks, et saaksid oma tsu\u0308klist selge u\u0308levaate, on hea ma\u0308rkida u\u0308les peamised na\u0308itajad:"}, {"text_idx": "#000004", "text": "Esimene helepunase veritsusega pa\u0308ev ehk tsu\u0308kli esimene pa\u0308ev;\ntsu\u0308kli pikkus, st pa\u0308evade arv, mis ja\u0308a\u0308b menstruatsiooni esimese pa\u0308eva ning uue menstruatsiooni alguspa\u0308eva vahele;\nvere kogus (ehk menstruaalvedelik, mida kaotad);\nemakakaela lima esinemine ning selle muutused (va\u0308rvus, tekstuur);"}, {"text_idx": "#000005", "text": "Selleks, et sul oleks toimuvast hea u\u0308levaade, on kasulik ma\u0308rkida andmed mo\u0303nda tsu\u0308kli ja\u0308lgimise a\u0308ppi vo\u0303i ma\u0308rkmikusse, just nagu sulle ko\u0303ige mugavam tundub. Olles teadlik oma tsu\u0308klist ning selle eripa\u0308radest, oskad ko\u0303rvalekaldeid a\u0308ra tunda ning vajadusel probleemidele kiirelt ja\u0308lile saada ja lahenduse leida. Niisamuti aitab tsu\u0308kli ja\u0308lgimine aru saada kas sinu tsu\u0308kkel on pikk vo\u0303i lu\u0308hike, regulaarne vo\u0303i ebaregulaarne. Lisaks annab tsu\u0308kli ja\u0308lgimine sulle kindlustunde ning teadmise, millal oled tsu\u0308kli va\u0308ltel ko\u0303ige viljastumisvo\u0303imelisem ehk millal toimub ovulatsioon ning on vo\u0303imalik rasestuda."}, {"text_idx": "#000006", "text": "Kuidas a\u0308ra tunda, kui miski on valesti?"}, {"text_idx": "#000007", "text": "Tsu\u0308kli to\u0303lgendamise protsessis on a\u0308a\u0308retult oluliseks indikaatoriks ovulatsioon, ehk teisiso\u0303nu kas see toimub? Teadmine kas ja millal ovulatsioon toimub, on parim viis oma tsu\u0308kli mo\u0303istmiseks. Kui ma\u0308rkad, et ovulatsiooni ei toimu, siis on kindlasti vajalik la\u0308hemalt uurida mis selle toimumist takistab ning mida saaksid olukorra parandamiseks ette vo\u0303tta."}, {"text_idx": "#000008", "text": "Siinkohal ehk mo\u0303tled, et kuidas siis ikkagi ovulatsiooni a\u0308ra tunda ning kuidas teha kindlaks, et seda ei toimu? Ovulatsiooni toimumise puhul on olulised kolm peamist indikaatorit: emakakaela lima, korrapa\u0308rane tsu\u0308kkel ning basaaltemperatuur."}, {"text_idx": "#000009", "text": "Kindlaks ovulatsiooni to\u0303endiks on basaaltemperatuuri to\u0303us. Viimast aitab mo\u0303o\u0303ta ja kindlaks teha ka nutikas viljakuse ja\u0308lgimise seade Daysy viljakusmonitor, mis mo\u0303o\u0303dab sinu hommikuse kehatemperatuuri ehk basaaltemperatuuri tipptehnoloogilise temperatuurianduriga ning on sulle tsu\u0308kli ja\u0308lgimisel abiks, andes ma\u0308rku nii ovulatsiooni toimumisest kui ka viljakatest ning viljastumisvo\u0303imetutest pa\u0308evadest."}, {"text_idx": "#000010", "text": "Siinkohal tasub kindlasti aga silmas pidada, et kasutades tsu\u0308kli ja\u0308lgimiseks a\u0308ppi, ei tohiks sealsetele ennustustele kindlasti sajaprotsendiliselt loota. See ta\u0308hendab, et kui tsu\u0308kli a\u0308pp na\u0308itab kindlat ovulatsiooni toimumise pa\u0308eva, siis peaksid tuginema ka teistele indikaatoritele (emakakaelalima, basaaltemperatuur)."}, {"text_idx": "#000011", "text": "Kui sinu basaaltemperatuur ei ole to\u0303usnud kaks na\u0308dalat enne menstruatsiooni, siis on see ma\u0308rk, et ovulatsiooni ei toimunudki. Aeg-ajalt esineb ovulatsiooni puudumist ka ta\u0308iesti tervetel naistel ning alati ei ole tegemist mo\u0303ne tervisemurega. Probleemiks kujuneb ovulatsiooni puudumine aga siis, kui see ja\u0308tkub tsu\u0308klist tsu\u0308klisse, ehk et kui sul ei toimugi kunagi ovulatsioone."}, {"text_idx": "#000012", "text": "Ko\u0303rvalekalded tsu\u0308klis vo\u0303ivad aga viidata ka erinevatele tervisemuredele, muuhulgas na\u0308iteks kilpna\u0308a\u0308rme- vo\u0303i maksaprobleemidele, diabeedile vo\u0303i menstruaaltsu\u0308kli ha\u0308iretele. Lisaks eelmainitule vo\u0303ib ka stressist tingituna sinu menstruaaltsu\u0308kkel ha\u0308iritud olla ning menstruatsioon sootuks a\u0308ra ja\u0308a\u0308da. Stressi mo\u0303just tsu\u0308klile saad la\u0308hemalt lugeda siin."}, {"text_idx": "#000013", "text": "Kokkuvo\u0303ttes mida rohkem sa tead, seda kindlamalt end tunda saad!"}, {"text_idx": "#000014", "text": "Selleks, et tsu\u0308kli ja\u0308lgimise protsess oleks sinu jaoks mugav ning loomulik, vali endale selleks ko\u0303ige meelepa\u0308rasem ning lihtsam viis, a\u0308ra tekita endale sellest stressiallikat. Ma\u0308rgi oma tsu\u0308kli andmed u\u0308les just nagu sulle sobib. Pole oluline, kas kasutad selleks a\u0308ppi, ma\u0308rkmiku vo\u0303i Exceli tabelit \u2013 oluline on vaid, et sul oleks andmetele lihtne ja mugav ligipa\u0308a\u0308s."}, {"text_idx": "#000016", "text": "Eelmine postitusMeeste tervis - milline on meeste hormonaalne tsu\u0308kkel?\nJa\u0308rgmine postitusKilpna\u0308a\u0308rme tervis on tsu\u0308klitervise oluline tegur"}, {"text_idx": "#000017", "text": "Eelmine postitusMeeste tervis - milline on meeste hormonaalne tsu\u0308kkel?"}, {"text_idx": "#000018", "text": "Ja\u0308rgmine postitusKilpna\u0308a\u0308rme tervis on tsu\u0308klitervise oluline tegur"}, {"text_idx": "#000020", "text": "Menstruaaltsu\u0308kkel \u2013 hormoonid, toitumine, trenn"}, {"text_idx": "#000021", "text": "Keskkond, sotsiaalne ja kultuuriline mo\u0303ju"}]